b'\n_START_ARTICLE_\nPeriodontiks\n_START_PARAGRAPH_\nAng Periodontolohiya o Periodontiks (mula sa Griyego na \xcf\x80\xce\xb5\xcf\x81\xce\xaf peri "nasa paligid"; at \xe1\xbd\x80\xce\xb4\xce\xbf\xcf\x8d\xcf\x82 odous "ngipin", henitibo o paari na \xe1\xbd\x80\xce\xb4\xcf\x8c\xce\xbd\xcf\x84\xce\xbf\xcf\x82 odontos) ay ang espesyalidad ng dentistriya na nag-aaral ng mga kayarian o estrukturang sumusuporta sa mga ngipin, mga karamdaman, at mga kalagayan o kondisyon na umaapekto sa mga ito. Ang mga tisyung sumusuporta ay kilala bilang periodontium, na kinasasamahan ng mga gilagid, butong albeolar, sementum, at ng ligamentong periodontal. Ang propesyunal na nagsasagawa ng larangang ito ng espesyalidad ng dentistriya ay kilala bilang isang periodontista.'